A సంఘంలో పాపం:
· సమ్మతించబడిన పాపము
· కొరింథు సంఘములో అన్యజనులలో కూడ సహింపబడని ఒక విధమైన జారత్వము కనబడెను. అది ఒక రక్తసంబంధ వివాహేతర సంబంధము (వ్యభిచారము) అయియుండెను (1 కొరింథీయులకు 5:1).సంఘములో అట్టి ఘోరమైన పాపము ఉండుట అత్యంత తీవ్రమైన విషయమే. అయితే దానికంటె మరింత దురదృష్టకరమైన విషయం ఏమనగా, సంఘ సభ్యులు ఆ పాపమును చూచి దుఃఖించుటకు బదులుగా దానిని సహించుచు గర్వించిరి (1 కొరింథీయులకు 5:2).
· ఆ సంఘము ప్రధానముగా అన్యజనులతో ఏర్పడినది. వారి మనస్సాక్షియే అట్టి రక్తసంబంధ పాపము సహింపదగినది కాదని వారికి తెలియజేసెను. అంతేకాక, వారు పరిశుద్ధ లేఖనములను తెలిసికొనియుండుటవలన ఈ విషయములో మరింత స్పష్టత కలిగియుండిరి (లేవీయకాండము 18:8).
· ఈ సంబంధము పాపమని వారికి స్పష్టముగా తెలిసియుండగా... వారు దానిగూర్చి ఎందుకు గర్వించిరి? (1 కొరింథీయులకు 5:6). ఆ కుటుంబమునకు సంఘములో ప్రభావము కలిగియుండెనా? లేక పాపులను సహించు సంఘముగా తమను తాము గొప్పచేసుకొనిరా?
· పాపమును నిర్మూలించుట
· ఈ రక్తసంబంధ పాపము అప్పటికే ప్రజలందరికిని తెలిసిన విషయమైయుండెను (1 కొరింథీయులకు 5:1). అందువలన సంఘపు సాక్ష్యము చెడిపోకుండుటకు తక్షణ చర్యలు అవసరమయ్యెను?
1. ఆ వ్యక్తి దోషియో కాదో పరిశీలించి న్యాయమైన తీర్పును ప్రకటించవలెను (1 కొరింథీయులకు 5:3).
2. తాను చేసిన పాపమును విడువకుండ సంఘ సభ్యుడనని చెప్పుకొనుచున్నంతకాలము అతనితో సహవాసము చేయకూడదు; అతనితో భోజనము కూడ చేయకూడదు (1 కొరింథీయులకు 5:11).
3. అతడు స్వచ్ఛందముగా సాతాను అధికారములో ఉండుటను ఎన్నుకొనినందున అతనిని సంఘమునుండి తొలగించి సాతానునకు అప్పగించవలెను (1 కొరింథీయులకు 5:2,5,13). 
· సంఘ క్రమశిక్షణ ఏ పాపమునుగూర్చినదైనను దాని ముఖ్య ఉద్దేశ్యము పునరుద్ధరణ అయియుండవలెను. ఆ వ్యక్తి తన తప్పును గ్రహించి, పశ్చాత్తాపపడి, "ప్రభువైన యేసు దినమున రక్షింపబడునట్లు" చేయుటయే లక్ష్యము (1 కొరింథీయులకు 5:5).
· సంఘములో అంతర్గత సమస్యలను పరిష్కరించుట
· సంఘములోని పాప విషయమును వివరించిన తరువాత, విశ్వాసులు తమ వివాదములను లోక న్యాయస్థానములకు తీసికొనిపోవుటను పౌలు గద్దించెను (1 కొరింథీయులకు 6:1-6). అయితే అతడు సమస్య యొక్క మూలకారణమును కూడ తెలియజేసెను.
(1) సంఘ సభ్యుల మధ్య కలహములు ఉండకూడదు (1 కొరింథీయులకు 6:7). ఒక సహోదరునికి మరియొక సహోదరుడు అన్యాయము చేయకూడదు, మోసము చేయకూడదు (1 కొరింథీయులకు 6:8).
(2) సహోదరులు ఒకరినొకరు క్షమించుటకు సిద్ధముగా ఉండవలెను (1 కొరింథీయులకు 6:7).
(3) సభ్యుల మధ్య ఏకాభిప్రాయము కలుగనియెడల సంఘమే వారికి తీర్పు చెప్పవలెను లేక మధ్యవర్తిత్వము చేయవలెను (1 కొరింథీయులకు 6:2).
· అది రాజ్యశిక్షకు సంబంధించిన నేరము కానియెడల (రోమీయులకు 13:1-5), సంఘములోని సమస్యలు సంఘములోనే పరిష్కరింపబడవలెను.
B సంఘములో పాపమును ఎట్లు నివారించవలెను
· పరిశుద్ధాత్ముని ఆలయములు
· న్యాయవ్యవహారముల విషయమును ముగించిన తరువాత, పౌలు మరల సంఘములోని జారత్వము విషయమునకు వచ్చెను. ఈ పాపము ఎందుకు కలిగెను?
·  క్రైస్తవులు పరిశుద్ధతకు పిలువబడినవారు (1 కొరింథీయులకు 6:11). కాబట్టి ప్రతి పాపమును విడిచిపెట్టవలెను. అయితే కొందరు తమ పాపములు క్షమింపబడినందున తమ శరీరముతో తమ ఇష్టము వచ్చినట్లు చేయవచ్చునని భావించిరి. అందుచేత పౌలు, "శరీరము జారత్వమునకై కాదు" అని స్పష్టముగా బోధించెను (1 కొరింథీయులకు 6:12-13).
·  అతని వాదన ఏమనగా, మన శరీరములు క్రీస్తు అవయవములు. కాబట్టి క్రీస్తు అవయవమును తీసికొని వేశ్యతో గాని వ్యభిచారిణితో గాని ఏకము చేయుట తగదు (1 కొరింథీయులకు 6:15-18).
· చివరగా ఒక గొప్ప సత్యమును గుర్తుచేయుచున్నాడు: మన శరీరములు పరిశుద్ధాత్ముని ఆలయములు. అవి మన స్వాస్థ్యము కావు; దేవునికే చెందినవి (1 కొరింథీయులకు 6:19).
· దేవుడు తన కుమారుని అమూల్య రక్తముచేత మనలను క్రయమునకు కొనెను. కాబట్టి మన శరీరముచేతను, మన ఆత్మచేతను దేవుని మహిమపరచవలెను (1 కొరింథీయులకు 6:20).
· ధర్మబద్ధమైన లైంగిక జీవితం
· కొరింథు సంఘము అడిగిన కొన్ని ప్రశ్నలకు సమాధానమిచ్చుచు, జారత్వమును ఎట్లు విడిచిపారవలెనో పౌలు బోధించుచున్నాడు (1 కొరింథీయులకు 7:1).
· ప్రధానముగా: వివాహితులు తమ తమ జీవిత భాగస్వామితో దేవుడు నియమించిన పరిశుద్ధ దాంపత్య సంబంధమును అనుభవించవలెను.
· అవివాహితులు ఎవరికిని లైంగిక సంబంధము కలిగియుండకూడదు.
· భార్యాభర్తలు ఒకరినొకరు దాంపత్య సహవాసమునకు నిరాకరింపకూడదు; అట్లు చేయుటవలన మరియొకరు శోధనకు లోనై వ్యభిచారములో పడుటకు అవకాశము కలుగవచ్చును (1 కొరింథీయులకు 7:3-5).
· బ్రహ్మచర్య వరమును పొందిన అవివాహితులు కుటుంబ బాధ్యతల ఆటంకము లేకుండా దేవుని సేవలో మరింత సమయమును వినియోగించగలరు (1 కొరింథీయులకు 7:6-8, 32-34).
· అయితే ఆ వరము లేనివారు శోధనలో పడకుండుటకు వివాహము చేసికొనుట మేలని పౌలు ఉపదేశించుచున్నాడు (1 కొరింథీయులకు 7:9)..
